"Ақыҭан аӡы апроблема ҳаман, уи аӡбразы уажәы аусурақәа цоит. Ҳамҩақәа ракәзар, абӷанҷ ықәыԥсан иҳамоуп, акаҭран ҳҭахгәышьоуп, аха макьана ус еиԥш алшара ыҟам. Хә-бригадак ахьынхо ақыҭа аҟнытә ҩ-бригадак алашара азҵаара иаргәамҵуеит. Абетонтә шьаҟақәа гылазар бзиан. Урҭ ақыҭа аҩадахьы инхоит аҟнытә, анеирагьы ус иманшәалам. Абжеиҳараҩык ақыҭаҿы ашкол-интернат аҿы аус руеит, ҭаацәаныла аус зуагьы ыҟоуп. Егьыс аԥхын анхаҩцәа ақалақь аҿы ицаны аус руеит, аӡын-ааԥын аамҭазы аҩны иҟоуп. Зынӡа иааизакны ақыҭаҿы 240 ҭӡы ҳаҟоуп", - еиҭеиҳәеит Амԥар.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.